Παγκόσμιο Κύπελλο Ποδοσφαίρου 2034

Το Παγκόσμιο Κύπελλο Ποδοσφαίρου 2034 (αγγλικά : 2034 FIFA World Cup) θα είναι το 25ο Παγκόσμιο Κύπελλο Ποδοσφαίρου της ΦΙΦΑ, ένα διεθνές τουρνουά που λαμβάνει χώρα κάθε τέσσερα χρόνια και συμμετέχουν οι εθνικές ομάδες των μελών της ΦΙΦΑ.

Επιλογή διοργανωτή 
Η διαδικασία υποβολής υποψηφιοτήτων για το Παγκόσμιο Κύπελλο δεν έχει ξεκινήσει ακόμα. Ωστόσο, κάποιες χώρες ήδη έχουν υποβάλει τις πρώτες προτάσεις για το Παγκόσμιο Κύπελλο 2034. Οι παρακάτω χώρες έχουν εκφράσει το ενδιαφέρον τους για την διοργάνωση του τουρνουά:

Ινδονησία–Ταϊλάνδη 
Η πρώτη υποψηφιότητα για το Παγκόσμιο Κύπελλο 2034 προτάθηκε ως κοινή υποψηφιότητα από τα μέλη της Ένωσης Χωρών της Νοτιοανατολικής Ασίας (ΕΧΝΑ). Η πρόταση για μια κοινή υποψηφιότητα της ΕΧΝΑ προτάθηκε ήδη από τον Ιανουάριο του 2011, όταν ο πρώην πρόεδρος της Ποδοσφαιρικής Ομοσπονδίας της Σιγκαπούρης Ζαϊνουντίν Νορντίν, σε μια δήλωση του ανακοίνωσε πως η πρόταση έγινε σε μια συνάντηση των Υπουργών Εξωτερικών των χωρών της ΕΧΝΑ, παρόλο που οι χώρες δεν μπορούν να υποβάλουν υποψηφιότητα (οι προτάσεις σχεδιάζονται και κατατίθονται από τις εθνικές ομοσπονδίες). Το 2013, ο Νορντίν και ο πρόεδρος των Ειδικών Ολυμπιακών Αγώνων για τη Μαλαισία, Ντατούκ Μοχάμετ Φεϊσόλ Χασάν, ανακάλεσαν την ιδέα για τη διοργάνωση του κυπέλλου στις χώρες της ΕΧΝΑ. Σύμφωνα με τους κανόνες της ΦΙΦΑ για το 2017, το Παγκόσμιο Κύπελλο του 2030 (ΑΣΠ) καθώς τα μέλη της Ασιατικής Συνομοσπονδίας Ποδοσφαίρου εξαιρούνται από την υποβολή υποψηφιοτήτων καθώς το Κατάρ επελέγη να διοργανώσει το Παγκόσμιο Κύπελλο του 2022. Έτσι, το νωρίτερο έτος που μπορεί να υποβληθεί υποψηφιότητα από την ΑΣΠ είναι το 2034.

Αργότερα, η Μαλαισία αποσύρθηκε από την ανάμειξη αλλά η Σιγκαπούρη και άλλες χώρες της ΕΧΝΑ συνέχισαν την εκστρατεία για την υποβολή κοινής υποφηφιότητας για το Παγκόσμιο Κύπελλο Ποδοσφαίρου 2034. Τον Φεβρουάριο του 2017, οι χώρες της ΕΧΝΑ διεξήγαγαν συνομιλίες για την έναρξη υποβολής κοινής υποψηφιότητας κατά τη διάρκεια επίσκεψης από τον πρόεδρο της ΦΙΦΑ Τζάνι Ινφαντίνο στην Γιανγκόν της Μιανμάρ. Στις 1 Ιουλίου 2017, ο αναπληρωτής γενικός διευθυντής της Ποδοσφαιρικής Ομοσπονδίας Ινδονησίας Τζόκο Ντριγιόνο δήλωσε ότι η Ινδονησία και η Ταϊλάνδη θα ηγηθούν μιας κοινοπραξίας χωρών για την υποβολή υποφηφιότητας. Ο Ντριγιόνο πρόσθεσε ότι λόγω των θεμάτων γεωγραφίας και υποδομών, αλλά και της νέας μορφής (48 χώρες), θα χρειαστούν τουλάχιστον 2 ή 3 χώρες της ΕΧΝΑ ώστε να υπάρχουν απαραίτητες υποδομές για την διεξαγωγή του.

Τον Σεπτέμβριο του 2017, ο αναπληρωτής διευθύνων σύμβουλος του Ταϊλανδέζικου πρωταθλήματος ποδοσφαίρου Μπέντζαμιν Ταν, στη συνάντηση του συμβουλίου της Ποδοσφαιρικής Ομοσπονδίας της ΕΧΝΑ (ΠΟΕΧΝΑ), επιβεβαίωσε ότι η ομοσπονδία του έχει "εκφράσει ενδιαφέρον να διοργανώσει" το παγκόσμιο κύπελλο του 2034 με την Ινδονησία. Στην ίδια περίπτωση, ο γενικός γραμματέας της ΠΟΕΧΝΑ Ντάτο Σρι Αζουντίν Αχμάντ, επιβεβαίωσε ότι οι δύο χώρες (Ινδονησία-Ταϊλάνδη) θα υποβάλουν κοινή υποψηφιότητα. Η Ινδονησία είναι η μόνη νοτιοανατολική ασιατική χώρα που συμμετείχε σε Παγκόσμιο Κύπελλο, όταν συμμετείχε το 1938 (τότε η χώρα ήταν γνωστή ως Ολλανδικές Ανατολικές Ινδίες).

Ωστόσο, τον Ιούνιο του 2018, το μέλος της εκτελεστικής επιτροπής της ΦΙΦΑ, ο Γιανγκ ντι-Περτουάν Αγκόνγκ και σουλτάνος του Παχάνγκ, Τενγκού Αμπντουλάχ, ο οποίος ήταν πρώνη πρόεδρος της Ποδοσφαιρικής Ομοσπονδίας Μαλαισίας (ΠΟΜ) εξέφρασε το ενδιαφέρον του για την επαναπροσχώρηση της Μαλαισίας στην κοινή υποψηφιότητα. Η χώρα έχει συνδιοργανώσει το Ασιατικό Πρωτάθλημα Ποδοσφαίρου του 2007 με άλλες χώρες της ΕΧΝΑ όπως η Ταϊλάνδη. Εάν η ΠΟΜ αποφασίσει να ξαναμπεί στην υποψηφιότητα, θα είναι η δεύτερη φορά που θα υποβληθεί υποψηφιότητα από τέσσερις χώρες (η πρώτη είναι το 2030, από Ελλάδα-Σερβία-Βουλγαρία-Ρουμανία).

Αίγυπτος 
Ο υπουργός αθλητισμού και νεολαίας της Αιγύπτου Ασράφ Σόχμπι δήλωσε ότι η Αίγυπτος σκέφτεται να υποβάλει υποψηφιότητα διοργάνωσης του Παγκοσμίου Κυπέλλου Ποδοσφαίρου 2034. Μια τέτοια υποψηφιότητα πρέπει να υποβληθεί από την ποδοσφαιρική ομοσπονδία της ενδιαφερόμενης χώρας και όχι από τη κυβέρνηση της ενδιαφερόμενης χώρας.

Εξέφρασαν ενδιαφέρον για υποβολή υποψηφιότητας 
Μια επισκόπηση των χωρών που έχουν εκφράσει ενδιαφέρον να υποβάλουν υποψηφιότητα για να διοργανώσουν το Παγκόσμιο Κύπελλο του 2034 παρέχεται παρακάτω:

 Ασιατική Συνομοσπονδία Ποδοσφαίρου:
  και 
 
 Αφρικανική Συνομοσπονδία Ποδοσφαίρου:

Παραπομπές